Kulmin lentomäki

Kulmin lentomäki () on lentomäki Tauplitzissa Bad Mitterndorfin kunnassa Steiermarkin osavaltiossa Itävallassa.

Kulmin lentomäki on maailman toiseksi suurin luonnonmäki ja kolmanneksi suurin lentomäki. Kulmin lentomäki oli suurin luonnonmäki ennen kuin Norjan Vikersundiin rakennettiin uusi lentomäki (Vikersundbakken) vuosina 2010–2011. Kulmin lentomäki on luonnonmukaisin kaikista kuudesta lentomäestä. Kulmin lentomäki on mäkikooltaan yhtä suuri kuin Oberstdorfin lentomäki.

Kulmin lentomäestä on järjestetty kuudet lentomäen maailmanmestaruuskilpailut vuosina 1975, 1986, 1996, 2006, 2016 ja 2024.

Historia
Vuonna 1950 rakennettiin ensimmäinen lentomäki Kulmiin. Lentomäen K-piste sijaitsi aluksi 95 metrissä, mutta sitä on suurennettu monta kertaa. Vuonna 1974 rakennettiin ensimmäinen tuuliverkko ja sitä suurennettiin vuonna 1985 25 metrin korkuiseksi. Lentomäen ensimmäinen iso remontointi tapahtui vuosina 1984–1985, jolloin K-piste siirtyi 185 metriin.

Myös naiset ovat hypänneet Kulmin lentomäestä, ja ensimmäisenä helmikuussa 1997 itävaltalainen Eva Ganster hyppäsi uudeksi naisten maailmanennätykseksi 167,0 metriä. Tammikuussa 2003 itävaltalainen Daniela Iraschko hyppäsi kolmannella hypyllään talveen 2023 voimassa olleen naisten maailmanennätyksen 200,0 metriä. Vuoden 2006 MM-kilpailujen karsinnoissa hyppääjälegenda Andreas Goldberger lopetti uransa hyppäämällä epävirallisen mäkiennätyksen.

Vuoden 2016 lentomäen MM-kilpailuja varten vuonna 2014 Kulmin lentomäki remontoitiin ja K-piste siirtyi 185 metristä 200 metriin ja mäkikoko siirtyi 200 metristä 225 metriin. Remontointityöt aloitettiin kesäkuussa 2014. Remontissa hyppyrin keulaa siirrettiin taaksepäin 21 metriä, alastulorinne muotoiltiin uudestaan ja tuomaritornia korotettiin yhdellä kerroksella. Joulukuussa 2014 remontointityöt valmistuivat, ja ensimmäiset testihypyt suoritettiin 8. tammikuuta 2015. Uudesta lentomäestä arveltiin olevan mahdollista hypätä yli 230 metriä. Arvelut toteutuivat tammikuussa 2015 Severin Freundin hypätessä uudeksi mäkiennätykseksi 237,5 metriä. Seuraavan vuoden tammikuussa lentomäen MM-kilpailuissa uuden mäkiennätyksen teki ensin Noriaki Kasai (240,5 m) ja myöhemmin Peter Prevc (243,0 m ja 244,0 m). Kesällä 2017 HS-piste siirrettiin 225 metristä 235 metriin.

Mäkiennätyksen kehittyminen (miehet)
Mäkiennätyksen 244,0 metriä on hypännyt Peter Prevc.
PäivämääräHyppääjäPituusKilpailuKommentti18.2.1950 Hubert Neuper75,0 mAvajaiset93,0 m96,0 mhttp://www.skifliegen.at/en/kulm-2/history.html 8.3.1950 Alois Leodolter100,0 mInternational Ski Flying Week9.3.1950 Rudolf ”Rudi” Dietrich101,0 m11.3.1950 Hans Eder102,0 m106,5 mKaatunut12.3.1950 Rudolf ”Rudi” Gering104,0 mKaatunut Hans Eder102,5 m Rudolf ”Rudi” Dietrich103,0 m16.3.1951 Josef Bradl115,0 mK95-mäen mäkiennätys27.2.1953 Toni Brutscher116,0 mFIS International Ski Flying Week Roy Sherwood120,0 mKaatunut28.2.1953 Josef Bradl123,0 m9.3.1956 Werner Lesser125,0 m Harry Glaß129,0 mKaatunut20.3.1959 Torbjørn Yggeseth127,0 mK120-mäen mäkiennätys1.3.1962 Peter Lesser141,0 m30px19.3.1965 Bjørn Wirkola144,0 mKOP International Ski Flying WeekKaatunut ME20.3.1965 Peter Lesser147,0 mKaatunut ME21.3.1965145,5 m30px K144-mäen mäkiennätys14.3.1975 Karl Schnabl151,0 mLentomäen MM-kilpailut 1975 Rainer Schmidt157,0 mKaatunut2.3.1978 Matthias Buse151,0 mKOP International Ski Flying WeekKaatunut5.3.1978 Eduard ”Edi” Federer164,0 m12.3.1982 Hubert Neuper166,0 mMaailmancup Matti Nykänen14.3.1982 Hubert Neuper167,0 mK152-mäen mäkiennätys8.3.1986 Matti Nykänen183,0 mLentomäen MM-kilpailut 19869.3.1986 Andreas Felder191,0 m30px8.2.1996 Janne Ahonen200,0 mLentomäen MM-kilpailut 1996 Jens Weißflog201,0 m8.2.1997 Takanobu Okabe205,0 mMaailmancup19.2.2000 Andreas Goldberger209,5 mMaailmancupKaatunut31.1.2003 Sven Hannawald214,0 mMaailmancup2.2.2003 Christian Nagiller220,0 mKaatunut11.1.2006 Andreas Goldberger215,5 mJäähyväishyppy10.1.2009 Gregor SchlierenzauerMaailmancupHS200-mäen mäkiennätys9.1.2015 Jurij Tepeš220,0 mMaailmancup Robert Kranjec221,0 m Severin Freund237,5 m15.1.2016 Noriaki Kasai240,5 mLentomäen MM-kilpailut 2016 Peter Prevc243,0 m16.1.2016244,0 mHS225-mäen mäkiennätys27.1.2023 Žiga Jelar247,5 mMaailmancupKaatunut

Mäkiennätyksen kehittyminen (naiset)
Naisten mäkiennätyksen on hypännyt Daniela Iraschko-Stolz.
PäivämääräHyppääjäPituusKilpailuKommentti4.2.1997 Eva Ganster144,0 m30px5.2.1997161,0 m30px6.2.1997163,0 m30px7.2.1997164,5 m30px9.2.1997165,0 m30px167,0 m30px29.1.2003 Daniela Iraschko188,0 m30px 200,0 m30px HS200-mäen mäkiennätys

Kulm-Schneeschanze
Vuonna 1910 rakennettiin ensimmäinen Schneeschanze () Kulmiin. Vuonna 1925 rakennettiin hyppyrimäki ja siitä oli mahdollista hypätä noin 60-metrisiä hyppyjä. Vuosina 1950–1984 rakennettiin vuosittain hyppyrimäki hieman vasemmalle lentomäestä. Vuonna 1950 lentomäen karsinta hypättiin Schneeschanzesta ja joinakin vuosina noin 100 metrin hypyt olivat mahdollisia. Vuonna 1975 siinä järjestettiin viimeinen kilpailu ja se rakennettiin viimeisen kerran vuonna 1984. Schneeschanzessa ei ollut yhtään pysyviä rakenteita, vaan se rakennettiin aina lumesta.

Lähteet
Kulm-Skiflugschanze skisprungschanzen.com 

Viitteet

Aiheesta muualla
Skiflugschanze Kulm
Bad Mitterndorf

Luokka:Itävallan hyppyrimäet
Luokka:Tauplitz